Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**ŠILALĖS R. KVĖDARNOS KAZIMIERO JAUNIAUS GIMNAZIJA**

**DIREKTORĖS LORETOS POCIUVIENĖS**

**2022 METŲ VEIKLOS ATASKAITA**

2023- - Nr. \_\_\_\_\_\_\_\_

Kvėdarna

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Gimnazija įgyvendina ikimokyklinio, priešmokyklinio, pradinio, pagrindinio ir vidurinio ugdymo programas. 2022 m. gruodžio 31 d. gimnazijoje mokėsi 403 ugdytiniai, iš kurių 26 ugdomi Pajūralio skyriuje (iš jų: 11 pradinio ugdymo programos mokinių, 15 – mišrios ikimokyklinio ugdymo grupės vaikų). 2022 m. gruodžio 31 d. gimnazijoje dirbo 47 pedagoginiai darbuotojai, įskaitant gimnazijos vadovus ir pagalbos mokiniui specialistus. Visi pedagoginiai darbuotojai atitinka mokytojų ir pagalbos mokiniui specialistų kvalifikacinius reikalavimus, dauguma jų – aukštos kvalifikacijos specialistai. Dirba pagalbos mokiniui specialistų komanda: dvi socialinės pedagogės (1 etatas), psichologė (1 etatas), dvi specialiosios pedagogės, logopedės (1,5 etato), keturios mokytojo padėjėjos. Gimnazijos bendruomenė, orientuodamasi į 2021-2023 metų strateginiame plane numatytus tikslus: užtikrinti šiuolaikišką ir kokybišką ugdymo(si) organizavimą: teikti reikiamą pagalbą skirtingų mokymosi poreikių turintiems, efektyviau išnaudoti bei kurti mokymosi motyvaciją ir aukštesnius pasiekimus skatinančias edukacines aplinkas; kurti pozityviai nusiteikusią, atsakingą, bendradarbiaujančią ir veiklią gimnazijos bendruomenę: skatinti lyderystę ir aktyvų įsitraukimą, stiprinti kiekvieno bendruomenės nario atsakomybę ir įsipareigojimus; plėtoti ryšius su socialiniais partneriais, siekiant atvirumo, dalinimosi, atsinaujinimo ir pažangos, per 2022 metus kryptingai dirbo ir įgyvendino veiklos tikslus ir uždavinius: sudarė kokybiško ugdymosi sąlygas visiems mokiniams: teikė veiksmingą pagalbą įvairių poreikių turintiems mokiniams, kūrė naujas ir puoselėjo turimas edukacines aplinkas, garantuojančias saugias, aktyvias ir šiuolaikiškas mokymosi galimybes, bendradarbiavo su mokinių tėvais. Siekiant sudaryti kokybiško ugdymosi sąlygas visiems mokiniams, išnaudotos ugdymo plano galimybės: sudarytos laikinosios grupės, mokiniai turėjo galimybes rinktis įvairių mokomųjų dalykų modulius, pasirenkamuosius dalykus, įvairias neformaliojo švietimo programas (veikia 24 būreliai) ir gilinti įvairių mokomųjų dalykų žinias, plėtoti bendrąsias ir dalykines kompetencijas. Per 2022 metus 90 gimnazijos mokinių vyko į Tauragės STEAM centrą ir stebėjo bei vykdė patyrimines veiklas. Mokytojai, siekdami ugdymo proceso įvairovės, organizavo netradicines pamokas gimnazijoje ir už jos ribų, įvairias edukacines išvykas, ekskursijas. Mokiniai aktyviai dalyvavo „Kultūros paso“ programoje ir ugdėsi bendrąsias ir dalykines kompetencijas. Visi 5-8 klasių mokiniai dalyvavo edukacinėje programoje „Play math 5-6-7-8: vaidiname uždavinius“ ir netradiciniu būdu gilino matematikos žinias. Edukacinėse programose „Tarpukario Kaune“ ir „Čiurlionių slaptas raštas“ plėtotos gimtojo krašto pažinimo, istorijos žinios, „Kalbėkime laisvai, įdomiai ir užtikrintai“ – viešojo kalbėjimo gebėjimai. Edukacijose „Mažoji mozaikos istorija“, „Molio paslaptys“ Švėkšnos amatų centre, „Kretingos dvaro saldaininė“, „Kretingos dvaro kepiniai“ Kretingos muziejuje pradinių klasių mokiniai susipažino su senaisiais tradiciniais amatais, juos išbandė praktiškai. Kai kuriose programose organizuotos STEAM veiklos, pvz., „Jaunieji mokslininkai“, „Ozobot robotų kelionė: Lietuvos pilys ir dvarai“, „Suvaldyk, atrask ir pažink energiją“, „Kiaušinis, dinozauras ir višta: kas čia bendro?“ suteikė galimybę pabūti tyrinėtojais. Iš viso per 2022 metus pasinaudota „Kultūros paso“ programos paslaugomis už 3665 Eur. Specialiųjų ugdymosi poreikių turintiems mokiniams, kurių skaičius gimnazijoje didėja (2022 m. gruodžio 31 d. buvo 60 specialiųjų ugdymosi poreikių turinčių mokinių. Iš jų 32 mokiniai (5 didelių poreikių, 25mokinių vidutinių, 2 nedidelių poreikių), kuriems specialiuosius ugdymosi poreikius nustatė pedagoginė – psichologinė tarnyba). Šiems mokiniams teikiama mokytojų ir pagalbos mokiniui specialistų pagalba, rengiamos pritaikytos ir individualizuotos programos. 28 mokiniams, kuriems nustatyti kalbos ir kalbėjimo sutrikimai, teikiama logopedo pagalba. Gimnazija atsakingai ruošiasi įtraukiojo ugdymo įgyvendinimui: rengdama gimnazijos, dalyvaujančios Tūkstantmečio mokyklų programoje, pažangos planą didelį dėmesį skiria specialiųjų ugdymosi poreikių turinčių mokinių ugdymo sąlygoms ir šių mokinių pasiekimams gerinti, elgesiui koreguoti. Gimnazijos pedagogai ir vadovai plėtoja savo kompetencijas įtraukiojo ugdymo, socialinio – emocinio ugdymo srityse.Gimnazijos pradinių klasių mokiniams sudarytos sąlygos lankyti pailgintos darbo dienos grupę. Užtikrinamas pavežamų mokinių saugumas, sudaromos sąlygos įtvirtinti pamokose įgytas žinias, saugiai ir turiningai praleisti laiką po pamokų, kol tėvai dirba ir negali prižiūrėti savo vaikų.Per 2022 metus gerėjo mokinių ugdymosi sąlygos: gimnazijos teritorija aptverta nauja tvora: taip pasikeitė ne tik estetinis vaizdas, bet ir pagerėjo mokinių saugumas. Būtina pakeisti ir vartus, kuriems neužteko skirtų lėšų, aptverti Pajūralio skyriaus žaidimų aikštelę. Per 2022 metus, pertvarkius bibliotekos patalpas, įrengtas kabinetas vienai pradinio ugdymo klasei, turtinti ugdymo procesui svarbūs informaciniai ištekliai: nupirkti keturi interaktyvūs ekranai, 5 monitoriai, projektorius aktų salei, laikikliai mokinių darbams eksponuoti. Labai svarbiomis mokymo priemonėmis aprūpintas technologijų kabinetas (nupirktos obliavimo staklės, pjovimo staklės, akumuliatorinis suktukas, grąžtų komplektas), įsigyta vadovėlių už 4124 eur, grožinės literatūros už 690 eur, sportinė apranga varžybose dalyvaujančioms komandoms, įvairių stalo žaidimų, sportinio inventoriaus, kompiuterinės įrangos. Per 2022 metus, nupirkta įvairių priemonių iš Ateities ekonomikos DNR plano lėšų skaitmeninio ugdymo plėtrai: įsigyta licencijų (EMA ir Eduka užduotys) už 2352 Eur, išmanūs marškinėliai biologijos, pasaulio pažinimo pamokoms įvairinti, 3 kompiuteriai, keturių belaidžių mikrofonų sistema; mokytojų kvalifikacijai ir mokymams išleista 2066 Eur. Galima pagrįstai teigti, kad gimnazijoje sudarytos geros sąlygos šiuolaikiškoms pamokoms organizuoti. Didelė problema – per maža sporto salė, tačiau organizuodami ugdymo procesą, ieškome išeičių: esant reikalui, naudojamės Pajūralio skyriaus sporto sale, fizinio ugdymo mokytojai stengiasi kuo daugiau veiklų organizuoti lauke. Turime vilties, kad dalyvaudami „Tūkstantmečio mokyklų“ programoje įrengsime laboratoriją ir žymiai pagerinsime chemijos ir biologijos, pasaulio pažinimo dalykų mokymosi sąlygas.Gimnazijos pedagogai siekia aktyvaus mokinių tėvų dalyvavimo ugdant vaikus ir sudaro palankias sąlygas sistemingai susipažinti su vaikų ugdymosi pasiekimais ir mokymosi pažanga, vaikų gyvenimu mokykloje. Efektyviausia ir dažniausiai taikoma bendradarbiavimo forma – klasių tėvų susirinkimai ir individualūs mokinio tėvų ir mokytojų pokalbiai. 2022 metais Gimnazijos tarybos iniciatyva vėl organizuota tradicinė Geriausių mokinių pagerbimo šventė: pagerbti ir apdovanoti geriausių rezultatų pasiekę mokiniai ir jų tėvai. Tikimės, kad tėvai labiau atsigręš į mokyklą, kai patirs joje daugiau teigiamų emocijų, nes dalis tėvų nepakankamai domisi vaikų ugdymosi rezultatais, nenoriai įsijungia į siūlomas veiklas, gimnazijos veiklos kokybės įsivertinimą. Aktyvesnis tėvų įsitraukimas ir toliau reikalaus didelio pedagogų dėmesio. Gimnazijos bendruomenė įgyvendino antrąjį tikslą: kūrė pozityvią ir saugią mokymosi ir darbo aplinką, skatinant mokinių aktyvumą ir dalyvavimą tobulinant gimnazijos veiklą, skatino darbuotojų socialinių ir emocinių kompetencijų plėtotę ir rūpinosi saugia darbo aplinka; plėtojo projektinę veiklą ir bendradarbiavimą su socialiniais partneriais. Saugios ir pozityvios aplinkos kūrimas yra nenutrūkstamas procesas. Gimnazijos vadovai rūpinasi gera darbuotojų ir mokinių savijauta, skatina darbuotojus ir mokinius būti aktyviais ir atsakingais bendruomenės nariais. Beveik visi (58) darbuotojai išklausė mokymo programą „Smurto ir priekabiavimo darbe prevencija“. Parengta ir patvirtinta Gimnazijos smurto ir priekabiavimo prevencijos politika. Gimnazijos pedagogai ir vadovai didelį dėmesį skyrė sistemingam mokinių mokymosi pasiekimų ir pažangos, lankomumo aptarimui ir ieškojo problemų sprendimo galimybių, informavo tėvus, konsultavo juos įvairiais ugdymo klausimais. Pažymėtinas labai didelis klasių auklėtojų, socialinių pedagogių, psichologės, specialiųjų pedagogių, logopedžių, mokytojo padėjėjų indėlis sprendžiant mokymosi, lankomumo ir netinkamo mokinių elgesio problemas. Mokinių mokymosi pažanga ir pasiekimai reguliariai aptarti mokytojų tarybos, metodinių grupių, Vaiko gerovės komisijos posėdžiuose, klasių tėvų susirinkimuose ir individualiuose pokalbiuose su mokinių tėvais.Aktyviai veikė savivaldos institucijos: mokytojų taryba, mokinių taryba, gimnazijos taryba. Mokinių taryba inicijavo ir organizavo įvairias veiklas ir renginius: kovo 21 d. surengė akciją tarptautinei Dauno sindromo dienai paminėti – kvietė visus bendruomenės narius mūvėti skirtingų spalvų kojinėmis; Žemės dienai paminėti surengė akciją „Padovanok paukšteliui namus“; balandžio 25 d. buvo surengta akcija „Diena be kuprinių“. Mokinių taryba organizavo akciją „Ištiesk gerumo ranką“ ir nuo spalio mėnesio rinko maistą gyvūnams, kurį nuvežė į gyvūnų prieglaudą Klaipėdoje. Kartu su gimnazijos taryba spalio 21 d. inicijavo ir organizavo moliūgų skaptavimo dirbtuves, ir juos įžiebę papuošė gimnazijos parką, lapkričio mėnesį organizavo „Pyragų dieną“ ir surinktus pinigus pervedė organizacijai „Blue yellow“. Spalio ir gruodžio mėnesį organizavo filmų vakarus, kalėdinius renginius. Prieš Kalėdas mokinių tarybos iniciatyva veikė kalėdinis paštas bei surengta akcija „Prieššventinė savaitė be namų darbų.“.Aktyviai veikė ir Gimnazijos taryba, kuri ne tik svarstė įvairių dokumentų projektus, bet ir organizavo ar prisidėjo organizuojant įvairius renginius, pavyzdžiui, Geriausių mokinių pagerbimo šventę, Motinos dienai skirtą koncertą, Kalėdinių eglučių alėjos įkūrimą, protmūšį, skirtą Lietuvos nepriklausomybės atkūrimo dienai paminėti ir kt.Pasibaigus 2021-2022 mokslo metams organizuotos vaikų vasaros stovyklos „Keliauk, pažink, pramogauk“ veiklos už 3500 Eur. Pirmoje stovyklos pamainoje dalyvavę pradinių klasių mokiniai didžiąją veiklų dalį vykdė artimoje aplinkoje ir susipažino su Kvėdarnos miestelio ir seniūnijos lankytinomis vietomis, Šilalės biblioteka ir Vlado Statkevičiaus muziejumi, kitomis lankytinomis Šilalės vietomis ir dalyvavo edukacinėse veiklose. Aplankyti Bijotai, Palanga, Kurtuvėnų regioninis parkas, Panemunės regioninis parkas, ir pilis, Klaipėdos mini zoologijos sodas. Vyresniųjų klasių mokiniai ilsėjosi antroje pamainoje: apsilankė Pagėgių Martyno Jankaus muziejuje, kur mokėsi rišti knygą pagal senąsias technologijas, gamino odinius pakabukus. Svečiuose pas tautodailininkę Virginiją prie Varnių susipažino su lino keliu (mynė linus, verpė, audė juos ir pan.). Žemaitijos kaimo ekspozicijoje Telšiuose susipažino su senuoju žemaičių gyvenimo būdu, pasidžiaugė naminiais gyvūnėliais. Mokiniai pramogavo Taurų parke, atliko bandymus „Eurikoje“, poilsiavo prie Baltijos jūros Palangoje, plaukė baidarėmis Jūros upe. Gražiausias stovyklos akimirkas įamžinome foto knygoje.Bendradarbiauta su socialiniais partneriais: Šilalės švietimo pagalbos tarnyba, Šilalės visuomenės sveikatos biuru, Tauragės apskrities vaiko teisių apsaugos skyriaus Šilalės rajone, Šilalės socialinių paslaugų centro specialistais, rajono ugdymo įstaigomis, Tauragės STEAM centru, Kvėdarnos seniūnija, Šilalės kultūros centru, Šilalės Vlado Statkevičiaus muziejumi, Šilalės viešąja biblioteka, Maltos ordino pagalbos tarnyba, Šilalės sporto ir meno mokyklomis, Kvėdarnos parapijos klebonu. Kartu su Kvėdarnos seniūnija ir Kvėdarnos parapija organizuojami valstybinių švenčių paminėjimai, abiturientų brandos atestatų šventė vyksta Kvėdarnos bažnyčioje. Šioje šventovėje pradedami ir užbaigiami mokslo metai. 2022 metais vyko įspūdingas Tarptautinei šeimos dienai paminėti skirtas renginys – bendra gimnazijos ir Kvėdarnos parapijos šventė. Gimnazijos etnokultūros būrelis dalyvavo Skuodo rajono Mosėdžio gimnazijoje vykusioje regionų konferencijoje „Pasirokoukem rėktinga“, o gimnazijos direktorės iniciatyva organizuota mokytojų edukacinė išvyka į Mosėdžio gimnaziją. Edukacinėje išvykoje dalyvavę pedagogai susipažino su gerąja gimnazijos darbo praktika, ypač matematikos ir gamtos mokslų, ugdymo proceso organizavimo ir mokytojų lyderystės ugdymosi klausimais. Stebėtos ir aptartos pamokos, turiningai bendrauta su kolegomis.2021-2022 mokslo metus baigė 35 II gimnazijos klasių mokiniai, 34 įvykdė ugdymo programą ir gavo pagrindinio išsilavinimo pažymėjimus, 1 mokinys paliktas kartoti kurso. Pagrindinio ugdymo pasiekimų patikrinimo rezultatai. Mokymąsi III gimnazijos klasėje tęsia 31 mokinys. Vidurinio ugdymo programą baigė 33 abiturientai. Visiems įteikti Brandos atestatai. Valstybinių brandos egzaminų rezultatai yra nevienodo pasiekimų lygio: Lietuvių kalbos ir literatūros išlaikymo vidurkis – 51,11 (praeitais metais buvo 44,47) ir yra aukštesnis už rajono ir šalies vidurkį (aukštesniuoju lygiu įvertinti 25 proc. abiturientų darbų, pernai – 13,16 proc.), viena mokinė gavo aukščiausią įvertinimą. Anglų kalbos valstybinį brandos egzaminą puikiai (100 balų) išlaikė viena mokinė. Džiaugdamiesi dėl šių rezultatų turime pripažinti, kad kitų brandos egzaminų išlaikymo vidurkiai yra žemesni, negu rajono ir šalies. Svarbiausios neaukštų brandos egzaminų rezultatų priežastys – labai blogas dalies abiturientų pamokų lankymas, neatsakingas požiūris į mokymąsi, nepaisant pedagogų, klasių auklėtojų ir gimnazijos vadovų dėmesio šioms problemoms ir pastangų situacijai gerinti. Tikėtina, kad įtakos tokiems abiturientų brandos egzaminų rezultatams turėjo dėl pandemijos organizuotas nuotolinis mokymas, kurio metu daliai žemos mokymosi motyvacijos mokiniams buvo ypač sunku mokytis, dėl to susidarė didelės mokymosi spragos. Didžioji dalis (63,6 proc.) buvusių abiturientų toliau mokosi aukštosiose universitetinėse mokyklose, kolegijose arba siekia įgyti specialybę profesinio mokymo įstaigose. 17 (51,5 proc.) abiturientų mokosi universitetuose ir kolegijose (viena mokosi užsienyje) 4 (12 proc.) – profesinio mokymo įstaigose, tarnauja Lietuvos kariuomenėje, kiti dirba.Per 2022 metus pasiekta gerų rezultatų dalykinėse olimpiadose. Gamtos mokslų-biologijos STEAM olimpiadoje laimėta 1 pirmoji vieta, 2 antros ir 2 trečios. Pasiekimai sporto srityje: Šilalės rajono mokyklų žaidynėse „Pavasaris“ futbolo varžybose laimėta I vieta, tinklinio (merginos) – II vieta, trikovės varžybose berniukai užėmė I-ąją, o mergaitės III-ąsas vietas. Šilalės rajono mokyklų žaidynių kvadrato varžybose (2012m. ir jaunesnių) laimėta III vieta, kvadrato (2010m. ir jaunesnių) – I vieta, zoninėse varžybose – I vieta, o zoninėse kaimo vietovių varžybose – II vieta, futbolo (2008 m. ir jaunesnių) – II vieta, tinklinio (mergaitės) – I vieta, futbolo (2010 m ir jaunesnių) -I vieta, o zoninėse -III vieta.Respublikiniame konkurse „Dainų dainelė“ į zoninį turą pateko 3 gimnazijos mokinės, respublikinio folklorinių šokių šventėje „Patrepsynė 2022“ zoniniame ture Šiauliuose dalyvavo 2 poros šokėjų, laimėta I vieta etnokultūros olimpiadoje rajone.Didelis dėmesys skirtas mokinių pilietiniam ugdymui, karitatyvinei veiklai: paminėtos visos valstybinės šventės, Gimnazijos jaunieji šauliai dalyvavo tradiciniame Vilniuje vykusiame pagarbos bėgime „Gyvybės ir mirties keliu“, skirtame Sausio 13-osios aukoms pagerbti, tradiciniame pėsčiųjų naktiniame žygyje „Klaipėdos sukilėlių takais“, dalyvavo rajono mokyklų organizuotuose Jaunųjų šaulių organizacijos renginiuose. Gimnazija didžiuojasi, kad Jaunųjų šaulių būrelio nariui Šilalės r. visuomeninių jaunimo organizacijų sąjunga „Apskritasis stalas“ skyrė „Auksinio jaunimo 2022“ nominaciją. Šio mokinio žinios ir gebėjimai įvertinti aukščiausiu įmanomu žinių bei gebėjimų įvertinimu, kurį Lietuvos šaulių sąjungoje gali užsitarnauti asmuo iki 18 metų. Jaunasis šaulys dalyvavo tarptautinėje stovykloje „Baltic Guard“. Labai aktyviai veikė ir „Jaunųjų maltiečių“ būrelis. Būrelio nariai organizavo įvairais gerumo akcijas ir jose dalyvavo, mokėsi pažinti save ir kitus, vieningumo ir bendrystės gimnazijoje vykusiuose mokymuose, kuriuos vedė mokymų komanda iš Vilniaus, dalyvavo labdaros akcijoje „Maltiečių sriuba“, dalyvavo kasmetiniams Lietuvos jaunųjų maltiečių sąskrydyje Skuode, vyko į stovyklą.Vykdyta ugdymo karjerai veikla: per klasių valandėles, susitikime su Šilalės rajono policijos komisariato darbuotoja mokiniai supažindinti su policijos pareigūno darbu ir reikalavimus, keliamus siekiant įgyti šią profesiją. Organizuota išvyka į Tarptautinę mokymosi, žinių ir karjeros planavimo parodą Vilniuje, LITEXPO rūmuose, vyresniųjų klasių mokiniai vyko į atvirų durų dieną Tauragės policijos komisariate, gimnazijoje svečiavosi Kauno technologijos universiteto atstovės, kurios III-IV gimnazijos klasių mokiniams pristatė studijų galimybes, konsultavo studijų pasirinkimo klausimais. Gimnazijos mokiniai dalyvavo Lietuvos Respublikos Seime surengtoje Jaunimo dialogo konferencijoje. Nuo 2022 m. lapkričio 25 d. gimnazijoje pradėjo dirbti karjeros specialistė. Ugdymo karjerai veikla bus kryptingesnė, mokiniai sulauks daugiau pagalbos.Etninės kultūros plėtros programai „Modernus folkloras“ įgyvendinti iš Šilalės r. savivaldybės lėšų  skirta 200 Eur. Nupirkta muzikinių instrumentų, surengta popietė. Mokinių vasaros atostogų metu 160 mokinių dalyvavo vaikų ir jaunimo vasaros poilsio programoje „Keliauk, pažink, pramogauk“, kuriai įgyvendinti buvo skirta 3500 Eur. Gimnazijos antrų klasių mokiniai dalyvavo Šilalės rajono sporto mokyklos projekte „Mokėk plaukti ir saugiai elgtis vandenyje“. 2022 metais gegužės 4 d. įvyko dar vienas projekto „KARTU“ susitikimas su Emu Griciumi, buvo kalbama tema: „Aš ir socialiniai tinklai“. 3a klasės mokiniai prisijungė prie Šilalės r. visuomenės sveikatos biuro inicijuoto tarptautinio projekto „FAST herojai“.Gimnazijos pedagogai plėtojo bendrąsias, dalykines, profesines kompetencijas dalyvaudami kvalifikacijos tobulinimo renginiuose, konferencijose. Profesinės kompetencijos gilintos 1930 valandų, dalykinės ir pamokos tobulinimo – 1064 valandas, informacinių technologijų naudojimo ugdymo procese – 501 valandą, socialinio emocinio ugdymo – 365 valandų. Pedagogai ruošiasi įgyvendinti atnaujintą ugdymo turinį nuo 2023 m. rugsėjo 1d.: dalyvauja kvalifikacijos tobulinimo renginiuose, analizuoja atnaujintas programas, diskutuoja su kolegomis. Gimnazija, organizuodama ugdymo procesą, didelį dėmesį skyrė saugių ir palankių mokinio asmenybės ugdymuisi sąlygų sudarymu. Atliktas gimnazijos bendruomenės mikroklimato tyrimas. Išanalizavus rezultatus paaiškėjo, kad 91 proc. apklausoje dalyvavusių mokinių gimnazijos taisyklės yra aiškios, 84 proc. mokinių mano, kad mokytojai stengiasi išsiaiškinti netinkamo mokinių elgesio priežastis. Net 91 proc. respondentų mano, jog mokytojai tiki, kad kiekvienas mokinys gali pasiekti pažangos mokantis jo dalyko, o 87 proc. teigia, jog mokytojai stengiasi visus mokinius įtraukti į pamoką. Daugumai mokinių (89 proc.) svarbu, kaip jie mokosi. 79 proc, mokinių atrodo, kad mokytojams rūpi, kaip jaučiasi mokiniai. Gimnazijoje ir jos teritorijoje saugiai jaučiasi 89 proc. mokinių, o 88 proc. teigia, kad mokinių pasiekimai ir laimėjimai yra įvertinami (paskatinimais, geru žodžiu ir pan.). Atlikus mokinių ir tėvų apklausą dėl mokiniams sudaromų asmenybės ūgties sąlygų, nustatyta, kad mokiniai ir tėvai palankiai vertina mokykloje sudaromas sąlygas: Su teiginiu „Mokykloje mano vaikas mokomas ir skatinamas sveikai gyventi“ sutiko72,6 proc., teiginiui „Mokykloje mano vaiką moko turėti tikslų ir jų siekti“ pritarė 67,8 proc., teiginiui „Mano vaikas supranta mokymosi ir išsilavinimo vertę“ pritarė 83,4 proc., teiginiui „Mano vaikas prisiima atsakomybę už savo mokymosi rezultatus“ pritarė 91,7 proc., teiginiui „Mano vaikas pasitiki savo jėgomis“ pritarė 89,3 proc., teiginiui „Mano vaikas moka veikti naujose, nestandartinėse situacijose“ pritarė 78,6 proc. respondentų.Išanalizavus situaciją numatyti gimnazijos prioritetai 2023 metams: tolesnis pasirengimas atnaujintų bendrųjų programų įgyvendinimui ir jų įgyvendinimas nuo 2023 m. rugsėjo 1 d.,; mokinių mokymosi sėkmę sąlygojančių priemonių kūrimas ir stiprinimas, aktyvesnis bendruomenės dalyvavimas gimnazijos veikloje ir įgyvendinant pokyčius. Per 2022 metus plėtojau įvairias dalykines ir profesines kompetencijas. Skatinau ir palaikiau gimnazijos pedagogų ir kitų darbuotojų tobulėjimą, bendruomenės iniciatyvas. Dalyvavau bendrojo ugdymo mokyklų išorės vertinime. **PAGRINDINIAI FINANSINIAI RODIKLIAI**

|  |  |
| --- | --- |
| **Finansavimo šaltiniai** | **Lėšos (tūkst.. Eur)** |
| **Planuota**(Gimnazija / Pajūralio sk.) | **Įvykdyta**(Gimnazija / Pajūralio sk.) |
| **1.Savivaldybės biudžeto lėšos** | **402 / 75** | **394 / 73** |
| Iš jų: |  |  |
| * 1. Darbuotojų darbo užmokestis su priskaitymais
 | 274 / 51 | 274 / 51 |
| 1.2.Kitos būtinosios lėšos | 91 / 24 | 83 / 22 |
| 1.3.Ilgalaikio materialiojo turto įsigijimo lėšos | 37 / 0 | 37 / 0 |
| **2.Mokymo lėšos** | **995 / 84** | **995 / 84** |
| Iš jų:  |  |  |
| 2.1. Darbuotojų darbo užmokestis su priskaitymais | 947 / 81 | 947 / 81 |
| 2.2. Kitos būtinosios lėšos | 26 / 2 | 26 / 2 |
| 2.3. Ilgalaikio materialiojo turto įsigijimo lėšos | 23 / 0 | 23 / 0 |
| **3.Lėšos už teikiamas paslaugas** | **19 / 0** | **18 / 0** |
| 3.1. Darbuotojų darbo užmokestis su priskaitymais |  |  |
| 3.2. Kitos būtinosios lėšos | 18 / 0 | 16 / 0 |
| 3.3. Ilgalaikio materialiojo turto įsigijimo lėšos | 1,5 / 0 | 1,5 / 0 |
| **4.Valstybės deleguotos** (nemokamo maitinimo lėšos) | **62** | **62** |
| **5.Valstybės investicijų/ES struktūrinių fondų lėšos** | **23** | **23** |
| **6.Iš viso** (1+2+3+4+5) | **1501 / 159** | **1492 / 157** |
| **7.Vienam mokiniui tenkančios lėšos** ((1+2)/MS | **3,52 / 4,82** | **3,50 / 4,76** |
| 7.1. Vienam mokiniui tenkančios Mokymo lėšos (2/MS) | 2,51 / 2,55 | 2,51 / 2,55 |
| 7.2. Vienam mokiniui tenkančios savivaldybės biudžeto lėšos (1/MS) | 1,01 / 2,27 | 0,99 / 2,21 |

  |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Telkti gimnazijos bendruomenę bendrai veiklai kuriant saugią, kultūringą, šiuolaikišką bei savitas tradicijas puoselėjančią ugdymosi aplinką. | Sudaromos palankios sąlygos mokinių asmenybės ūgčiai;gimnazijoje organizuojami tradiciniai renginiai ir diegiamos naujovės telkia bendruomenę, skatina dalyvavimą, tenkinami mokinių poreikiai, atsižvelgiant į jų poreikius, iniciatyvas, pasiūlymus. Gimnazijos darbo tvarkos taisyklių, Mokinio elgesio rengimas įtraukiant Gimnazijos savivaldos institucijas į aktyvų šių lokalių teisės aktų kūrimą ir svarstymą; | Dauguma mokinių ir jų tėvų palankiai vertina mokiniams sudarytas asmenybės ūgties sąlygas;savivaldos institucijos aktyviai veikia ir dalyvauja tobulinant gimnazijos veiklą: pasiūlytos bei įgyvendinamos savivaldos institucijų iniciatyvos ir jų poveikis gimnazijos veiklos tobulinimui;parengtos ir su gimnazijos savivaldos institucijomis suderintos Gimnazijos darbo tvarkos ir Mokinių elgesio taisyklės, patvirtintos gimnazijos direktoriaus įsakymais. | Atliktų tyrimų, gimnazijos veiklos kokybės įsivertinimo, pokalbių su mokiniais, jų tėvais duomenimis galima daryti išvadą, kad dauguma mokinių ir tėvų palankiai vertina mokiniams sudarytas asmenybės ūgties sąlygas; parengtos gimnazijos darbo tvarkos taisyklės, mokinių elgesio taisyklės ir pateiktos gimnazijos savivaldos institucijoms svarstyti.Gimnazijos savivaldos institucijos aktyviai veikia, jų iniciatyvos palaikomos ir įgyvendinamos bendradarbiaujant ir tariantis. Savivaldos institucijų iniciatyvos turi teigiamą įtaką atliepiant visų bendruomenės grupių poreikius, skatina pokyčius ir inovacijas,teigiamai veikia gimnazijos kultūrą. |
| 1.2.Užtikrinti optimalias mokinių ugdymosi poreikių tenkinimo sąlygas. | Pagalbos mokiniui, atsižvelgiant į jo galimybes ir poreikius, teikimas ir plėtojimas;kryptingas pedagogų kvalifikacijos tobulinimas, atsižvelgiant į gimnazijos tikslus ir bendrojo ugdymo mokyklų ugdymo turinio kaitos tendencijas;tiriamas ir analizuojamas mokinių poreikių tenkinimas, vyksta sisteminga mokinių pasiekimų ir pažangos stebėsena. | Mokinių poreikių tenkinimo bei sistemingos mokinių pasiekimų ir pažangos stebėsenos duomenys tikslingai naudojami skatinant mokinių pažangą ir gerinant pasiekimus;gimnazijai būdingi įtraukiojo ugdymo kultūros ir praktikos elementai;tobulinamos esamos ir diegiamos naujos pagalbos mokiniui formos;savivaldos institucijos aktyviai dalyvauja skatinant teigiamus ugdymo proceso organizavimo pokyčius bei gerinant mokinių pasiekimus ir pažangą. | Gimnazija vykdo sistemingą mokinių poreikių tenkinimo, pasiekimų ir pažangos stebėseną, duomenų analizavimą ir naudojimą. Mokytojai stebi ir su mokiniais aptaria jų mokymosi pažangą ir pasiekimus, informuoja mokinių tėvus; mokytojų taryboje analizuojami trimestrų, pusmečių, metiniai rezultatai; PUPP, brandos egzaminų, nacionalinių pasiekimų patikrinimų rezultatai; metodinės grupės svarsto rezultatus ir aptaria priemones rezultatams gerinti; duomenys naudojami planuojant gimnazijos veiklą, rengiant ugdymo planą ir pan.Gimnazijai būdinga įtraukiojo ugdymo kultūra: visiems mokiniams sudaromos vienodos mokymosi galimybės, teikiama pagalba specialiųjų ugdymosi poreikių turintiems mokiniams, kurie įtraukiami į gimnazijos gyvenimą ir suranda jų poreikius atitinkančių veiklų; pedagogai turi patirties ir žino, kaip dirbti su įvairių poreikių turinčiais mokiniais ir siekia tai padaryti kuo geriau. Diegiamos ir pasiteisina taikomos pagalbos mokiniui formos: laikinųjų grupių sudarymas, mokytojo padėjėjo pagalba pamokose, specialiųjų pedagogų, logopedų organizuojamos grupinės ir individualios pratybos;Socialinės pedagogės ir psichologė rūpinasi mokinių savijauta gimnazijoje, teikia socialinę pedagoginę, psichologinę pagalbą mokiniams, patiriantiems elgesio sunkumų, adaptacijos problemų. Aukštesnių gebėjimų mokiniams teikiama pagalba per dalykų modulius, pagalbą rengiantis dalykinėms olimpiadoms, konkursams, neformalųjį švietimą.Mokinių pasiekimų gerinimo klausimais daugiausiai dirba mokytojų taryba, kitose savivaldos institucijose taip pat svarstomi su ugdymo procesu susiję klausimai: siekiama mokinius ir jų tėvus įtraukti į gimnazijos veiklą per kultūrinius renginius, taip stiprinant mokymosi motyvaciją, kuriamos geresnės bendradarbiavimo sąlygos. |
| 1.3. Efektyviai naudoti finansinius ir materialinius išteklius. | Racionalus ir atsakingas gimnazijai skirtų asignavimų naudojimas; tinkamai vykdomi teisės aktai; pritraukiamos papildomos lėšos. | Užtikrintas tinkamas (nustatytais terminais, pagal reikalavimus) dokumentų teikimas Steigėjui ir kontroliuojančioms institucijoms; asignavimai naudojami teisės aktų nustatyta tvarka. | Gimnazijai skirti asignavimai naudoti pagal teisės aktus; su gimnazijos vyr. buhaltere reguliariai aptariama finansinė situacija, teikiant ataskaitas taip pat analizuota situacija; paskirtos lėšos naudotos efektyviai, neviršijant 2022 metams įstaigai patvirtintų asignavimų;nustatytais terminais, laikantis reikalavimų pateikti finansiniai dokumentai Steigėjui ir kitoms institucijoms.Situacija;Pritraukta papildomų lėšų per „Kultūros paso“ programą, savivaldybės finansuojamas programas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. nebuvo |  |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. „Tūkstantmečio mokyklų“ programos pažangos plano rengimas: dalyvauta visuose darbo grupės, sudarytos Šilalės rajono savivaldybės mero 2022-04-14 potvarkiu Nr. T3-18, pasitarimuose, atlikta gimnazijos situacijos analizė, numatyti prioritetai, gimnazijos siekiamybės. | Išanalizavus situaciją numatyti prioritetai ir tikslai, priemonės tikslams pasiekti.Šiuo metu derinamas, konkretinamas Savivaldybės pažangos planas. Gimnazija, dalyvaudama „Tūkstantmečio mokyklų“ programoje pagerintų visų mokinių ugdymosi sąlygas, plėtotų mokytojų ir vadovų kompetencijas. |
| 3.2. Pasirengimas atnaujintų bendrųjų programų įgyvendinimui: dalyvauta 2021-02-19 Savivaldybės administracijos direktoriaus įsakymu Nr. DĮV-272 sudarytoje Atnaujinto ugdymo turinio įgyvendinimo Šilalės rajono savivaldybės bendrojo ugdymo mokyklose koordinavimo komandos veikloje. | Dalyvaudama Atnaujinto ugdymo turinio įgyvendinimo Šilalės rajono savivaldybės bendrojo ugdymo mokyklose koordinavimo komandos veikloje, kartu su kitais komandos nariais plėtojau kompetencijas, reikalingas atnaujinto ugdymo turinio įgyvendinimui, atlikau skirtas užduotis, vykdžiau sklaidą gimnazijoje; sudaryta Atnaujintų bendrųjų programų diegimo gimnazijoje darbo grupė. |
| 3.3. Parengta Šilalės r. Kvėdarnos Kazimiero Jauniaus gimnazijos smurto ir priekabiavimo prevencijos politika. | Darbuotojai dalyvavo mokymuose. Gimnazijos smurto ir priekabiavimo prevencijos politikoje numatytos darbuotojų apsaugos nuo smurto ir priekabiavimo darbe priemonės. |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - |  |  |  |
| 4.2. |  |  |  |